Debati për financimin e qeverisë amerikane
Nëse ligji për financimin e qeverisë nuk miratohet deri më 1 tetor, Uashingtoni do të ndeshet me një mbyllje të pejesshme të qeverisë
Njoftimi për dorëheqje i Kryetarit të Dhomës së Përfaqësuesve, republikanit John Boehner ka shtuar paqartësitë në Kongresin amerikan ndërkohë që organi legjislativ deri të mërkurën në mesnatë duhet të miratojë buxhetin për vitin e ri financiar që fillon më 1 tetor. Korreposndenti i Zërit të Amerikës, Michael Bowman, njofton se ekziston një shteg i ngushtë për të shmangur një mbyllje të pjesshme të qeverisë federale, por ai do të kërkonte një bashkëpunim mes republikanëve dhe demokratëve në të dyja dhomat e Kongresit dhe disiplinë për ta realizuar këtë brenda një kohe të shkurtër. Ndërkohë që po njoftonte largimin e tij në fund të tetorit, kryetari Boehner pranoi vështirësitë që e presin deri atëhere. . Javën e kaluar, demokratët në senat bllokuan një projektligjin për buxhetin, i cili kërkonte ndërprerjen e fondeve për një organizatë të planifikimit familjar. Financimi i saj është në qendër të mosmarrëveshjeve buxhetore.Sot pritet që Kongresi të fillojë një seri votimesh për një ligj të përkohshme të financimit të qeverisë deri në dhjetor. Senatori republikan Mitch McConnell: Në qoftë se ligji mbërrin tek presidenti Obama deri të mërkurën, mbyllja e qeverisë do të shmangej. Por veprimi i kongresit mund të ngadalësohet nga republikanët e vijës së ashpër të vendosur për të vazhduar luftën e tyre fiskale, duke përfshirë edhe senatorin Ted Cruz, i cili është kandidat për president. Projektligji aktual i shpenzimeve i ka ndarë republikanët, por ai mbështetet nga demokratët. Senatori demokrat Jack Redd: Analistët theksojnë se Kongresi është polarizuar si asnjëherë më parë, dhe kjo do të nxisë debate të ashpra mbi shpenzimet. Votimi përfundimtar në senat për ligjin mbi shpenzimet mund të mos ndodhë deri të mërkurën, duke i dhënë zotit Boehner vetëm disa orë për ta shqyrtuar dhe hedhur atë për votim në Dhomën e Përfaqësusve të përfshirë nga përçarjet dhe pakënaqësitë.